**Pályázat igazgatói munkakör betöltésére**

A Miskolc-Tetemvári Református Egyházközség (3525 Miskolc, Palóczy u. 21.) pályázatot hirdet a fenntartásában működő miskolci Jókai Mór Református Magyar-Angol Két Tanítási Nyelvű Általános Iskola Alapfokú Művészeti Iskola és Óvoda (3525 Miskolc, Pallos utca 1.) igazgatói állására.

**Az intézményvezetői megbízás feltételei:**

* felsőfokú iskolai végzettség és szakképzettség
* pedagógus-szakvizsga keretében szerzett intézményvezető szakképzettség, vagy annak megszerzésére való elköteleződés a lehető legrövidebb időn belül
* öt évet meghaladó pedagógus munkakörben szerzett szakmai gyakorlat; a középvezetői gyakorlat (pl. munkaközösség-vezető) előnyt jelent
* magyar állampolgárság
* református vallás gyakorlása
* gyülekezeti tagság
* büntetlen előélet
* nyelvtudás előnyt jelent

**Az intézményvezető feladata:**

* az iskolai SZMSZ-ben és pedagógiai programban foglaltak alapján az intézmény szakszerű vezetése, törvényes működtetése a fenntartóval és az intézmény gazdasági vezetőjével való együttműködés alapján
* takarékos gazdálkodás
* munkáltatói jogok gyakorlása
* az intézmény képviselete

**A magasabb vezetői beosztás időtartama:** 2017. december 1. napjától 2022. augusztus 31. napjáig tart. A beosztáshoz kapcsolódó juttatásokra a hatályos jogszabályok az irányadók.

**A pályázat részeként benyújtandó iratok:**

* szakmai önéletrajz (fényképes)
* érvényes erkölcsi bizonyítvány
* vezetői program a szakmai helyzetelemzésre épülő fejlesztési elképzeléssel
* végzettséget, szakképzettséget igazoló oklevél másolata
* lelkészi ajánlás
* nyilatkozat arról, hogy hozzájárul személyes adatainak a pályázattal kapcsolatos kezeléséhez, továbbításához, illetve a betekintésre jogosultak általi megismeréséhez

**A pályázat benyújtásának határideje: 2017. október 15., postai úton: Miskolc-Tetemvári Református Egyházközség, 3501. Miskolc. pf. 383.; elektronikus formában: reftetemvar@gmail.com**

További információkat **Almási Ferenc** lelkipásztortól kaphatnak a 46/506-613-as telefonszámon, a reftetemvar@gmail.com e-mail címen vagy a [www.jokai-miskolc.hu](http://www.jokai-miskolc.hu/) és a <http://www.tirek.hu/lap/deszkatemplom> **honlapon.**